钦定古今图书集成/明伦汇编/官常典/第123卷 > 《重修四氏学记》庄尚稷
## 钦定古今图书集成/明伦汇编/官常典/第123卷 > 《重修四氏学记》庄尚稷

黉序为尊贤育才地，所系非细也。迩司县事者以四
氏学科目久湮，请而迁之。营度综理，躬自董率，堂宇
斋舍，焕然改观，屏泮更新，墙垣孔固。又贸古书百馀
部，仍置柜贮之，藏尊经阁以备士人诵读。至于本庠
殚力修葺亦如之。犹然乐引后进，时时作兴课程，授
䬸发廪赈贫，两庠人士益斌斌向风焉。由学校，而庙
庑、而公署，以及仓廒、养济，社仓、社学，靡不经略周详，

莫不䜣䜣诵说；而监临使者每至，必啧啧异之。斯其
实迹之卓卓可纪者如此。故因纂修《学志》而类及之
云。